Frans Claerhout - Wikipedia
Frans Claerhout (*15 Februarie 1919 – †4 Julie 2006) was ’n Rooms-Katolieke priester en skilder, gebore te Pittem, België, wat van 1946 in Suid-Afrika woonagtig was. Hy was die hoof van die Sint Francis Missie te Thaba Nchu. Sy skilderye is gewild in Duitsland, België, Kanada, Verenigde State en die Verenigde Koninkryk.
Frans Martin Claerhout
(1919-02-15)15 Februarie 1919
4 Julie 2006 (op 87)
As skilder en grafiese kunstenaar was hy outididak (selfgeskoold). Sy werk steun in baie opsigte op die Vlaamse ekspressionisme, hoewel sy kleure deurgaans dowwer is en die intens tragiese element van die Europese ekspressionisme ontbreek.
Sy tonele beeld die daaglikse lewe van plattelandse swart mense en religieuse temas uit. Met die hulp van verskeie kunstenaars op Thaba Nchu het hy die kerk Thabo Ya Kreste gebou, waar hy ook ’n kunssentrum gevestig het.
Ontsluit van "https://af.wikipedia.org/w/index.php?title=Frans_Claerhout&oldid=1965429"
Last edited on 19 Maart 2019, at 19:28